7.  ข้อพิพาททางกฎหมาย

7.1 บริษัทฟ้องเรียกชำระหนี้จากลูกหนี้ ดังนี้

1.  บริษัทได้ยื่นข้อพิพาทต่อสำนักงานอนุญาโตตุลาการ กระทรวงยุติธรรม ลูกหนี้ราย บริษัท
    อมิวส์เม้นท์เวิลด์

จำกัด เมื่อวันที่ 24 กุมภาพันธ์ 2540 เรียกร้องให้ลูกหนี้ชำระค่าก่อสร้างตามสัญญาค้างชำระ
คืนเงินประกันผลงานก่อสร้างและชำระค่าผลงานก่อสร้างงานเพิ่มเติม
งานโครงการสวนสนุกฟิวเจอร์เวิลด์ รวม 39,142,065.47 บาท
ดอกเบี้ยค้างชำระจนถึงวันเสนอข้อพิพาทรวม 4,026,295.07 บาท รวมทั้งสิ้น 43,168,360.54
บาท สำนักงานอนุญาโตตุลาการวินิจฉัยชี้ขาด เมื่อวันที่ 10 มกราคม 2543
ให้ลูกหนี้ชำระหนี้ตามข้อเรียกร้องทุกประการ แต่ยังไม่สามารถติดต่อให้ลูกหนี้ชำระหนี้ได้
บริษัทจึงดำเนินการยื่นคำร้องต่อศาลแพ่งเพื่อพิจารณาไต่สวนและพิพากษาเพื่อบังคับคดี
คดีอยู่ในระหว่างบังคับคดี

2.  บริษัทได้ยื่นฟ้องคดีแพ่ง ต่อ บริษัท ภัทรมารีน่า จำกัด ในข้อหา ผิดสัญญารับสภาพหนี้
    เรียกเงินคืน เป็นเงินรวม

48,014,729.60 บาท เมื่อวันที่ 20 เมษายน 2542 คดีอยู่ระหว่างนัดสืบพยานจำเลย

3.  บริษัทได้ยื่นฟ้องคดีแพ่งต่อ บริษัท เอส จี สตาร์ พร็อพเพอร์ตี้ จำกัด ในข้อหาผิดสัญญา
    เรียกเงินคืน เป็นเงินรวม

49,970,846.81 บาท เมื่อวันที่ 28 พฤษภาคม 2542
จำเลยถูกศาลล้มละลายกลางมีคำสั่งให้ฟื้นฟูกิจการ
โจทก์จึงต้องไปยื่นคำขอรับชำระหนี้เป็นอีกคดีหนึ่งในลำดับที่ 4

4.  บริษัทได้ยื่นคำขอรับชำระหนี้ค่าจ้างก่อสร้างและคืนเงินประกันผลงาน ในฐานะเจ้าหนี้รายที่ 39
    ได้มีการสอบ

สวนพยานแล้วเสร็จ โดยลูกหนี้ยอมรับว่าเป็นหนี้ต้นเงินและดอกเบี้ยที่ขอรับชำระหนี้ทั้งสิ้น
42,729,846.50 บาท ส่วนค่าฤชาธรรมเนียมและค่าทนายความจำนวน 210,720 บาท
คู่ความให้เจ้าพนักงานพิทักษ์ทรัพย์เป็นผู้วินิจฉัย
คดีอยู่ในระหว่างนัดพิจารณาแผนของศาลล้มละลายกลาง

5. บริษัทได้ยื่นฟ้องคดีแพ่ง ต่อ บริษัท หมู่บ้านเสรี จำกัด ในข้อหาผิดสัญญา เป็นเงินรวม
15,225,623.09 บาท เมื่อวันที่ 25 มิถุนายน 2542 ศาลส่งจำหน่ายคดีชั่วคราว เนื่องจาก
จำเลยถูกศาลล้มละลายกลางมีคำสั่งให้ฟื้นฟูกิจการ

6. บริษัทได้ยื่นฟ้องคดีแพ่ง ต่อ บริษัท วัฒนวนา จำกัด ในข้อหาผิดสัญญา
รับสภาพความผิดและหักกลบลบหนี้ เป็นเงินรวม 82,556,630.25 บาท เมื่อวันที่ 31 สิงหาคม
2542 คดีอยู่ระหว่างนัดสืบพยานโจทก์

7. บริษัทได้ยื่นฟ้องคดีแพ่ง ต่อ บริษัท พรีเมียร์ เอสเตท ดีเวลลอปเม้นท์ จำกัด หรือ บริษัท
แอลพีซีเอ จำกัด ในข้อหาผิดสัญญา เป็นเงินรวม 5,037,458.56 บาท เมื่อวันที่ 17 มีนาคม
2543 คดีอยู่ระหว่างนัดสืบพยานโจทก์

8. บริษัทได้ยื่นฟ้องคดีแพ่ง ต่อ บริษัท แอลพีซีบี จำกัด ในข้อหาผิดสัญญา เป็นเงินรวม
18,703,183.91บาท เมื่อวันที่ 17 มีนาคม 2543 คดีอยู่ระหว่างนัดสืบพยานโจทก์

  9. บริษัทได้ยื่นฟ้องคดีแพ่ง ต่อ บริษัท แมจิก เอ็นเตอร์ไพรส์ จำกัด ในข้อหาผิดสัญญา
  เป็นเงินรวม

114,214,890.82 บาท เมื่อวันที่ 1 มีนาคม 2543 คดีนี้
โจทก์และจำเลยได้ตกลงทำสัญญาประนีประนอมยอมความกัน เมื่อวันที่ 31 สิงหาคม 2544

10. บริษัทได้ยื่นฟ้องคดีแพ่ง ต่อ บริษัท แอลพีซีจี จำกัด (หรือ บริษัท เดอะเสรีเซ็นเตอร์ จำกัด)
    ในข้อหาผิดสัญญา เป็นเงินรวม 58,211,578.13 บาท คดีอยู่ในระหว่างนัดสืบพยานโจทก์

11. บริษัทได้ยื่นข้อพิพาท ต่อ บริษัท แอลพีซีจี จำกัด (หรือ บริษัท เดอะเสรีเซ็นเตอร์ จำกัด)
    ในข้อหาผิดสัญญา เป็นเงินรวม 50,254,844.26 บาท
    ข้อพิพาทอยู่ในระหว่างกำหนดวันนัดพร้อมเพื่อแต่งตั้งประธานอนุญาโตตุลาการ
    และกำหนดประเด็นข้อพิพาท

7.2 บริษัทมีข้อพิพาทกับผู้ที่เป็นโจทก์ฟ้องคดีกับบริษัท ดังนี้

1. นายองอาจ ฉันทวานิช นางจริยา ฉันทวานิช ได้เป็นโจทก์ยื่นฟ้องคดีแพ่ง ต่อ ศาลแพ่ง
ในข้อหาละเมิด ให้รื้อถอนเรียกค่าเสียหาย เป็นเงิน 25,300,272.50 บาท เมื่อวันที่ 11
กุมภาพันธ์ 2542 คดีอยู่ระหว่างการสืบพยานโจทก์ แต่จำหน่ายคดีชั่วคราว เนื่องจากบริษัทฯ
อยู่ในระหว่างการฟื้นฟูกิจการ

  ลูกหนี้ค้างชำระซึ่งบริษัทได้ยื่นฟ้องตามรายละเอียดข้างต้น
  ได้มีการตั้งสำรองหนี้สูญไว้เต็มจำนวนแล้ว ดังนั้น

หากบริษัทได้รับชำระหนี้ จะบันทึกเป็นเงินสดรับจากลูกหนี้และจะทำให้ลดยอดค่าเผื่อหนี้สูญลง
สำหรับคดีในส่วนที่บริษัทถูกฟ้องร้อง ฝ่ายบริหารคาดว่าจะไม่เกิดความเสียหายใดต่อบริษัท
เนื่องจากบริษัทมิได้ดำเนินการก่อสร้างรุกล้ำที่ดินของโจทก์แต่อย่างใด
บริษัทก่อสร้างในแนวเขตของทางสาธารณะ